**Novaj Községi Önkormányzat Képviselő-testületének**

**9/2018. (XII.01.) önkormányzati rendelete**

**a szociális tűzifa támogatás helyi szabályairól**

Novaj Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva,a szociális igazgatásról és a szociális ellátásokról szóló 1993. évi III. törvény 2. §-ban kapott felhatalmazás alapján, Magyarország helyi önkormányzatokról szóló 2011. évi CLXXXIX. 13. § (1) bekezdés 8. a pontjában meghatározott feladatkörében eljárva következőket rendeli el:

**1. §**

1. A Belügyminisztérium mint Támogató Novaj Község Önkormányzata mint Kedvezményezett számára Magyarország 2018. évi költségvetéséről szóló 2017. évi C. törvény 3. mellékletének I. 9. pontjában szabályozott települési önkormányzatok szociális célú tüzelőanyag vásárlásához kapcsolódó támogatás jogcímen 2018. szeptember hó 28. napján kelt BMÖGF/69-58/2018. iktatószám alatti döntésnek megfelelően 810 100,- Ft, azaz nyolcszáztízezer egyszáz forint vissza nem térítendő támogatásban részesítette.
2. A 1152/2018.(III.27.) Kormányhatározat – a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárláshoz kapcsolódó kiegészítő támogatás nyújtásáról - végrehajtásaként 2018. április 12-én számlánkra utalt - 2017. évi szociális célú tüzelőanyag vásárlással kapcsolatos kiegészítés címen kapott- 177 800,- Ft, azaz százhetvenhétezer nyolcszáz forint ugyancsak vissza nem térítendő támogatásban részesült.
3. E rendelet célja, hogy Novaj település lakóinak támogatást nyújtson szociális rászorultsága alapján, meghatározza az egyszeri tűzifa juttatásjogosultsági feltételeit és az igénylés és támogatás módját.
4. E rendelet hatálya kiterjed Novaj község közigazgatási területén életvitelszerű lakóhellyel, lakcímmel rendelkező állampolgárokra.
5. E rendelet alkalmazásakor a család, az egyedül élő és a háztartás alatt a szociális igazgatásról és a szociális ellátásokról szóló 1993. évi III. törvényben (továbbiakban: Sztv.) meghatározottakat kell érteni.

**2. §**

1. Az önkormányzat a rendelkezésre álló keret mértékéig a rászoruló személyeket, vissza nem térítendő támogatásként – háztartásonként – legfeljebb 2 erdei m3 tűzifa támogatásban részesíti.
2. A támogatás elbírálásakor előnyben kell részesíteni azt, aki

az Sztv. szerint aktív korúak ellátására, időskorúak járadékára jogosult, vagy a pénzbeli és természetbeni települési támogatásokról rendelkező 4/2017. (III.31.) önkormányzati rendelet alapján települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülő) jogosult.

1. A tűzifa támogatás ugyanazon ingatlanra alapesetként csak egy jogosultnak állapítható meg. Különösen méltánylást érdemlő, indokolt esetben, az egy ingatlanon, de külön háztartásban élők részére külön-külön is adható tűzifa támogatás.
2. Nem jogosult szociális célú tűzifa támogatásra - a (2) bekezdésben meghatározott feltételek teljesülésétől függetlenül – az a kérelmező / család
3. aki erdőgazdálkodó, erdőtulajdonos, és tárgyévben engedéllyel fakitermelést végzett, vagy ilyen tevékenységből jövedelmet, vagy tűzifát szerzett;
4. azon ingatlan lakója, amely tűzifával egyáltalán nem fűthető.
5. Üresen álló, nem lakott ingatlanra – amelyben életvitelszerűen senki nem él – támogatás nem kérhető.
6. A tűzifa támogatásban részesülő személy a tűzifát nem értékesítheti, nem adhatja át másnak.
7. Amennyiben a támogatott kérelmében valótlan nyilatkozatot tesz, vagy a részére kiszállított tűzifa egy részét, vagy egészét eladja a tűzifa bruttó árát, és a kiszállított mennyiségre jutó szállítási költséget köteles visszafizetni az Önkormányzat részére az erre kötelező határozat jogerőre emelkedésétől számított 3 napon belül.

**3. §**

1. A támogatás megállapítása iránti eljárás a jelen rendelet 1. melléklete szerinti kérelem benyújtásával indul.
2. A kérelmeket 2018. december 10. napjáig lehet benyújtani az Ostorosi Közös Önkormányzati Hivatal Novaji Kirendeltségén. A határidő elmulasztása jogvesztő.

1. A kérelem mellékleteként be kell nyújtani a közös háztarásban élőknek a kérelem benyújtását megelőző hónapról szóló nettó jövedelmét tartalmazó igazolását.

1. A kérelmek ügyében - Novaj Községi Önkormányzat Képviselő-testülete Közjóléti és Kulturális Bizottsága javaslatát megismerve - a Képviselő-testület dönt.
2. A döntést követően a tűzifa kiszállításáról az Ostorosi Közös Önkormányzati Hivatal Novaji Kirendeltsége gondoskodik.
3. A tűzifa átvételét a jogosult a rendelet 2. mellékletét képező átvételi elismervény aláírásával igazolja.
4. A támogatás kizárólagos forrása:

* a Belügyminiszteri döntésben az Önkormányzat részére megállapított szociális célú tüzelőanyag vásárlásához kapcsolódó kiegészítő támogatás,
* az Önkormányzat által biztosított saját forrás (önrész) és szállítási költség.

1. A forrás felhasználását követően benyújtott kérelmet – függetlenül attól, hogy az e rendelet 2. § (2) bekezdésében meghatározott feltételeknek megfelel, és a 3. § (2) bekezdésében meghatározott határidőn túl érkezik – el kell utasítani.

**4. §**

**Záró rendelkezés**

Jelen rendelet a kihirdetést követő napon lép hatályba és 2019. április 15. napján hatályát veszti.

Novaj, 2018. november 28.

Dr. Darvainé D. Kádár Katalin Vasas Ágostonné

polgármester jegyző

**A rendelet kihirdetve: 2018. december 1.**

Novaj, 2018. december 1.

Vasas Ágostonné

jegyző

1. **számú melléklet a szociális tűzifa támogatás helyi szabályairól szóló 9/2018. (XII.1.) rendelethez**

***Kérelem szociális tűzifa támogatás igényléséhez***

Név:

Anyja neve:

Születési hely:......................................................idő:

Lakóhely:

Tartózkodási helye (ha nem azonos a lakóhelyével):

**A kérelmemet az alábbiakra alapozom/ az alábbi juttatásokra vagyok jogosult:**

1. aktív korúak ellátására jogosult;
2. időskorúak járadékára jogosult;
3. települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülő) jogosult
4. ………………………………………………………………………………………………………………………………………………………………………………………
5. ………………………………………………………

***(a megfelelő rész aláhúzandó, d) ponthoz beírható ha más jogcímre alapozza kérelmét. )***

**Büntetőjogi felelősségem tudatában kijelentem, hogy sem én, sem családom nem vagyunk erdőgazdálkodók, erdőtulajdonosok, és tárgyévben engedéllyel fakitermelést nem végeztünk, vagy ilyen tevékenységből jövedelmet vagy tűzifát nem szereztünk.**

***A kérelem alátámasztására szolgáló dokumentumokat mellékelni szükséges.***

Kelt: Novaj, 2018. december

........................................................

kérelmező aláírása